钦定古今图书集成/明伦汇编/氏族典/第483卷 > 《廖用贤尚友录》 > 邵成章
## 钦定古今图书集成/明伦汇编/氏族典/第483卷 > 《廖用贤尚友录》 > 邵成章

按《宋史邵成章传》：“成章，钦宗朝内侍也。康王将即位，
元祐太后遣成章奉乘舆服御至南京，从幸扬州。金
人掠陕西、京东诸郡，群盗起山东，黄潜善、汪伯彦匿
不以闻，成章上疏条具潜善、伯彦之罪，帝怒，除名南
雄州编管。久之，帝思成章忠直，召赴行在。其徒忌之，
谮于帝，遂止之于洪州。金人入洪，胁之以威，不从，金”
人曰：“忠臣也。吾不忍杀”遗之金帛而去。